Document ID: 31989R1644

Komisijas Regula (EEK) Nr. 1644/89
(1989. gada 12. jūnijs),
ar ko groza Regulu (EEK) Nr. 411/88 par metodi un procentu likmi, kas izmantojama tādu intervences pasākumu finansēšanas izmaksu aprēķinos, kuri ietver iepirkšanu, uzglabāšanu un izmantošanu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1978. gada 2. augusta Regulu (EEK) Nr. 1883/78, ar ko paredz vispārīgus noteikumus intervences finansēšanai, ko veic Eiropas Lauksaimniecības virzības un garantiju fonda Garantiju nodaļa [1], kurā jaunākie grozījumi izdarīti ar Regulu (EEK) Nr. 787/89 [2], un jo īpaši tās 5. pantu,
tā kā Regulas (EEK) Nr. 1883/78 5. pants paredz, ka Eiropas Lauksaimniecības virzības un garantiju fonda Garantiju nodaļas finansētie procentu maksājumi attiecībā uz līdzekļiem produktu iepirkšanai, ja līdzekļi nāk no dalībvalstīm, jāaprēķina, izmantojot metodi un procentu likmi, kas ir vienota visā Kopienā, un tā kā šai procentu likmei tipiski jāatspoguļo patiesi maksātās procentu likmes;
tā kā Komisijas Regula (EEK) Nr. 411/88 [3], kurā jaunākie grozījumi izdarīti ar Regulu (EEK) Nr. 439/89 [4], nosaka minēto finansēšanas izmaksu aprēķināšanai piemērojamo metodi un procentu likmi;
tā kā īstermiņa un ilgtermiņa finansēšanas procentu likmes dažādās dalībvalstīs ievērojami atšķiras; tā kā līdz šim izmantoto procentu likmju izvērtēšana nav sniegusi apmierinošus rezultātus;
tā kā pēdējos gados reģistrētās procentu likmes ECU aizvien vairāk atspoguļo izvērtēšanai pakļautās procentu likmes valūtām, no kurām ECU sastāv, un tā kā procentu likmes ECU tādējādi var uzskatīt par tipiskām Kopienas procentu likmēm;
tā kā, ņemot vērā laika ierobežojumus līdzekļu finansēšanai, kas ieguldīti intervences uzkrājumos, procentu likmei būtu jāatspoguļo trīs mēnešu un 12 mēnešu termiņa likmes;
tā kā minētās regulas 4. pants nosaka īpašus noteikumus, ko piemēro dalībvalstīm, kurās procentu maksājumi ir zemāki nekā maksājumi, kas rodas, piemērojot vienotās procentu likmes;
tā kā Eiropas Lauksaimniecības virzības un garantiju fonda komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Ar šo Regulā (EEK) Nr. 411/88 izdara turpmāk minētos grozījumus:
1. Ar šādu tekstu aizvieto 3. pantu:
"3. pants
Regulas (EEK) Nr. 1883/78 5. pantā minētā procentu likme atbilst procentu likmēm ECU attiecībā uz trīs mēnešu un 12 mēnešu termiņa likmēm, ko Eiropas tirgos reģistrējis Eiropas Kopienu Statistikas birojs, izvērtējot attiecīgi vienu trešdaļu un divas trešdaļas.
Procentu likmi nosaka pirms katra Eiropas Lauksaimniecības virzības un garantiju fonda Garantiju nodaļas budžeta gada sākuma, pamatojoties uz likmēm, kas reģistrētas sešos mēnešos pirms tās noteikšanas."
2. Šādu 1.a punktu iestarpina 4. pantā:
"1.a Procentu izmaksas, ko uzņēmusies dalībvalsts, paziņo Komisijai ne vēlāk kā 20 dienas pirms finanšu gada beigām. Tās ir par sešiem mēnešiem pirms šīs paziņošanas.
Ja procentu likmi nepaziņo, piemērojamās procentu izmaksas nosaka, pamatojoties uz pielikumā noteiktajām atsauces procentu likmēm."
3. Pievieno šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1989. gada 12. jūnijā

Labels: 19
2
15
4